‘दत्तू’ कवि गी अपने दरवारै च बलाया हा। इस समें च मुगलिया बशै दी इक बड़ी भारी टतुर ते राजनीति दी खड़ारू बेगम मुलगानी राजा रणजीतदेव दी शरण आई। इस कन्ने इक इतिहासकार मस्कीन बी आया। बेगम किछ बरे जम्मू, साम्बा ते पुरमण्डल रेई। उसदा इतिहास मस्कीन ने लिखे दा ऐ ‘तारीख पंजाब’ च। इसने बड़ा किछ लिखे दा ऐ पर डोगरी भाशा दे सरबन्धै च इन्ना गै लिखे दा ऐ जे जम्मू दी भाशा डोगरी ऐ जिस गी कोई बाहरला समझी नईं सकदा ऐ।